**Pučko otvoreno učilište Donja Stubica**

Nova ulica 1

49240 DONJA STUBICA

Tel. / Fax. 049 / 286 – 133

www.pou-stubica.hr

Klasa: 401-02/21-01/01

Urbroj: 2113-02-22-09

Donja Stubica, 31. 01. 2022.

**BILJEŠKE UZ GODIŠNJE FINANCIJSKE IZVJEŠTAJE za 2021. godinu**

* 1. **Osnovni podaci**

Razina: 21 – Proračunski korisnik proračuna Grada Donja Stubica

Broj RKP: 51685

Matični broj: 03039331

OIB: 43827410937

Šifra djelatnosti prema NKD u 2007.: 8559 (ostalo obrazovanje i poučavanje)

Oznaka razdoblja: 2021-12

Osoba ovlaštena za zastupanje: Manuela Frinčić, ravnateljica

Program redovne djelatnosti dijeli se na:

1. **A1025 01 Redovan rad pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: Vlastiti prihodi, Opći primici

1. **K1025 01 Opremanje pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: Vlastiti prihodi, Opći primici

1. **A1026 01 Redovna djelatnost knjižnice**

Funkcijska klasifikacija: 0820 Služba kulture

Izvori financiranja: Opći primici, Primici za posebne namjene, Pomoći iz proračuna: Ministarstvo kulture, Krapinsko-zagorska županija

1. **K1026 01 Opremanje knjižnice i čitaonice**

Funkcijska klasifikacija: 0820 Služba kulture

Izvori financiranja: Opći primici, Primici za posebne namjene, Pomoći iz proračuna: Ministarstvo kulture, Krapinsko-zagorska županija

**BILJEŠKE UZ GODIŠNJI FINANCIJSKI IZVJEŠTAJ ZA RAZDOBLJE**

**1. SIJEČNJA – 31. PROSINCA 2021. GODINE**

Pučko otvoreno učilište Donja Stubica, Nova ulica 1 iz Donje Stubice osnovano je temeljem Zakona o upravljanju javnim ustanovama u kulturi, a osnivač je grad Donja Stubica.

U sastavu Pučkog otvorenog učilišta djeluje i Knjižnica.

Ravnateljica Ustanove je Manuela Frinčić.

Osnovna svrha djelatnosti Pučkog otvorenog učilišta Donja Stubica očituje se u organiziranju raznih oblika formalnog i neformalnog obrazovanja odraslih i djece te omogućavanja pristupa znanju; razvijanju i unapređivanju svih oblika knjižničnog, kulturnog i umjetničkog stvaralaštva.

Naglasak je na pomaganju pri oblikovanju i održavanju kulturnog identiteta zajednice uz dostupnost knjiga, organiziranju tematskih izložbi i kulturnih događanja.

Također, cilj djelatnosti je kontinuirana suradnja s kulturno-umjetničkim udrugama, ustanovama, gospodarskim subjektima u Gradu, održavanje tribina, predavanja i promoviranje knjiga, održavanje predstava amaterskih i profesionalnih glumaca, održavanje tradicionalnih kulturno-zabavnih događanja u Gradu, održavanje manifestacija vezanih za Mjesec hrvatske knjige 15. 10. – 15. 11., Dan hrvatskih knjižnica, Dane grada Donja Stubica, Tjedan cjeloživotnog učenja, Noć knjige i sl. te organiziranje skupnih posjeta djece i obilaska knjižnice.

Vrlo veliku pozornost poklanjamo i knjižnično-kulturnoj djelatnosti, te uz osnovne poslove kao što su nabava, obrada i posudba knjiga, te ostali manipulativni poslovi s knjižnim fondom, organiziramo i brojna kulturna događanja, promocije, predavanja, radionice, druženja i susrete za djecu i odrasle, kojima nastojimo našim korisnicima približiti kulturu, a Knjižnicu uvrstiti u svakodnevno mjesto boravka.

Međutim, od ožujka 2020. godine, uslijed pandemije COVID-19 i potresa, realizacija svih planiranih programa je obustavljena, te smo aktivnosti koje provodimo prilagodili nastalim uvjetima.

Velika važnost pridaje se nabavi knjižne građe te se redovito svake godine vrši nabava knjiga sredstvima Ministarstva kulture, Grada Donja Stubica i Krapinsko-zagorske županije, donacijama knjiga članova knjižnice ili izdavača te otkupom knjiga Ministarstva kulture.

Što se tiče obrazovne djelatnosti, Pučko otvoreno učilište Donja Stubica provodi formalne i neformalne programe obrazovanja za djecu i odrasle.

Od formalnih programa provodimo programe osposobljavanja i usavršavanja koji su odobreni od Ministarstva znanosti i obrazovanja. Trajanje i vrijeme održavanja programa osposobljavanja i usavršavanja znatno je fleksibilnije od klasičnih školskih programa, što omogućuje polaznicima usklađivanje pohađanja nastave sa drugim poslovnim i osobnim obvezama, a nastava je usmjerena na stjecanje praktičnih vještina polaznika.

Od neformalnih programa nudimo mogućnost organizacije: tečaj rada na računalu, ostali tečajevi prema zahtjevima tržišta, tečajevi stranih jezika za odrasle i tečajevi stranih jezika za djecu predškolske i školske dobi u suradnji s vrtićima i školama.

***Bilješke uz bilancu***

AOP 015, 016, 017 – vrijednost uredske opreme i namještaja, komunikacijskih uređaja i opreme za zaštitu povećana je u odnosu na prethodnu godinu u iznosu od 12.033,73 kuna. Nabavljeni su laptop, printer u boji, vatrogasni aparat, 2 telefona. Provedeno je isknjiženje 3 vatrogasna aparata u vrijednosti od 859,99 kn (umanjena dugotrajna imovina konto 0223312 i ispravak vrijednosti konto 029223312).

AOP 030 – vrijednost knjižne građe u odnosu na prethodnu godinu povećana je u iznosu od 133.284,43 kn, a nabavljena je sredstvima Ministarstva kulture 20.000,00 kn, Krapinsko-zagorske županije 5.000,00 kn, Grada Donja Stubica 10.000,00 kn, članarinom knjižnice 3.000,00 kn, poklonom knjiga članova knjižnice ili izdavača u iznosu od 1.458,00 kn, te otkupom knjiga Ministarstva kulture u iznosu od 93.826,43 kn.

AOP 049 i AOP 050 – sitni inventar u upotrebi i ispravak vrijednosti sitnog uvećan u odnosu na prethodnu godinu u iznosu od 1.063,66 kn, nabavljen tlakomjer za potrebe obrazovanja odraslih, te radio, zvučnici i svjetiljka za potrebe redovnog poslovanja.

AOP 077 – Jamčevni polozi u iznosu od 8.364,00 kn, odnose se na jamstvo za ozbiljnost ponude pri javljanju na javni natječaj Hrvatskog zavoda za zapošljavanje. Očekuje se povrat jamčevnog pologa u 2022. godini.

AOP 081 – odnosi se na potraživanja za kauciju za boce vode u iznosu od 200,00 kn. Po povratku aparata i boca za vodu, biti će vraćen iznos kaucije.

AOP 134 – odnosi se na udio u trgovačkom društvu (Radio Stubica) u iznosu od 5.000,00 kn. Navedeni iznos evidentiran i na izvore financiranja za financijsku imovinu.

AOP 141 (AOP 155 – AOP 158) – potraživanja za prihode od usluga obrazovanja u iznosu od 5.070,00 kn, od toga se odnosi na potraživanje za njegovateljice iz 2013. godine u iznosu od 3.500,00 kn, potraživanje za održivu uporabu pesticida iz 2016. u iznosu od 350,00 kn, potraživanje za tečaj engleskog jezika iz 2018/2019. u iznosu od 880,00 kn, te za potraživanje od tečaja engleskog jezika iz 2021. u iznosu od 340,00 kn. Za potraživanje iz 2013. g. 3.500,00 kn i potraživanje iz 2016. g. 350,00 kn izvršen ispravak vrijednosti potraživanja u 100% iznosu, a za potraživanje iz 2018/2019.g. izvršen ispravak vrijednosti potraživanja u 50% iznosu, ukupno 4.290,00 kn.

AOP 166 – rashodi budućih razdoblja u iznosu od 650,06 kn, računi plaćeni u 2021. godini a odnose se na rashode za 2022. godinu (internet domena, antivirusni program, godišnje pretplate na časopise Glas Zagorja, Meridijani, Moj planet).

AOP 172 - obveze za zaposlene u iznosu od 32.277,54 kn, odnosi se na plaću za 12/2021., isplaćenu u siječnju 2022. godine.

AOP 173 – obveze za materijalne rashode u iznosu od 7.958,97 kn, odnose se na naknadu za prijevoz zaposlenika za 12/2021 isplaćenu u siječnju 2022. godine u iznosu od 2.392,00 kn, te obveze prema dobavljačima za rashode koji se odnose na 12/2021, a plaćeni su u siječnju 2022. u iznosu od 5.566,97 kn.

AOP 177 – obveze za financijske rashode u iznosu od 273,81 kn, odnosi se na usluge platnog prometa za 12/2021. godine, a plaćen u siječnju 2022. godine.

AOP 182 – ostale tekuće obveze - obveze za predujmove u iznosu od 180,00 kn. Polaznik je unaprijed uplatio program izobrazbe, međutim odustao prije početka izobrazbe, te mu se treba izvršiti povrat sredstava u iznosu od 180,00 kn.

AOP 230 – naplaćeni prihodi budućih razdoblja u iznosu od 11.670,00 kn odnose se na tečaj engleskog jezika u DV Donja Stubica. Tečaj traje 60 sati odnosno 8 mjeseci, cijena tečaja iznosi 1.200,00 kn plativa na 8 rata po 150,00 kn, što za 2021. godinu iznosi 450,00 kn po polazniku. Međutim, roditelji djece sami odabiru dinamiku plaćanja, te za uplaćeni iznos preko 450,00 kn po polaznika knjižimo na naplaćene prihode budućeg razdoblja i na mjesečnoj bazi knjižimo na prihode razdoblje na koji se odnose u 2022. godini.

Pučko otvoreno učilište Donja Stubica nema sudskih sporova u tijeku.

***Bilješke uz izvještaj o prihodima i rashodima, primicima i izdacima***

AOP 065 - Kapitalne pomoći proračunskim korisnicima iz proračuna koji im nije nadležan u iznosu od 25.000,00 kn, odnosi se na nabavu knjižne građe od Ministarstva kulture u iznosu od 20.000,00 kn, te na nabavu knjižne građe od Krapinsko-zagorske županije u iznosu od 5.000,00 kn.

AOP 112 - ostali nespomenuti prihodi po posebnim propisima u iznosu o 16.336,50 kn odnose se na prihod od članarine knjižnice i zakasnine za knjige.

AOP 122 – prihodi od pruženih usluga u iznosu od 141.510,00 kn odnose se na prihod od obrazovanja – knjigovođe 1 grupa od 7 polaznika, gerontodomaćice 2 grupe od 18 polaznika, izobrazba za pesticide 8 grupa od 162 polaznika, tečaj engleskog jezika 2 grupe od 32 polaznika.

AOP 125 – kapitalne donacije u iznosu od 1.458,00 kn odnose se na donacije knjiga izdavača

AOP 130 – prihodi iz nadležnog proračuna za financiranje rashoda poslovanja u iznosu od 449.090,02 kn a odnose se za podmirenje aktivnosti koje su se provodile.

AOP 131 – prihodi iz nadležnog proračuna za financiranje rashoda poslovanja za nabavu nefinancijske imovine iznose 10.909,98 kuna, a utrošeni su za nabavu knjižne građe i nabavu komunikacijskih uređaja te opremu za zaštitu.

AOP 188 – pristojbe i naknade iznose 5.888,75 kn, a odnosi se na javnobilježničku pristojbu za podizanje ovrhe za tečaj engleskog jezika u iznosu od 68,75 kn, RTV pristojba u iznosu od 960,00 kn, plaćanje naknade za iskaznice za polaznike izobrazbe za održivu uporabu pesticida u iznosu od 4.860,00 kn.

AOP 190 – ostali nespomenuti rashodi poslovanja iznose 487,50 kn, a odnose se na korištenje digitalnog certifikata FINE za pristupanje e-poreznoj i e-računima.

AOP 287 – višak prihoda poslovanja iz prethodnih godina u iznosu od 29.233,11 iz izvora vlastiti prihodi, utrošen za rashode poslovanja u 2021. godini u iznosu od 10.113,56 kn.

AOP 363 – ukupno utrošena sredstva za nabavu opreme i namještaja iznose 12.033,73 kuna, a odnosi se na nabavu laptopa u iznosu od 7.000,00 kn iz izvora 31, nabavu printera u iznosu od 4.123,75 kn iz izvora 43, nabavu telefona u iznosu od 399,98 kn i vatrogasnog aparata u iznosu od 510,00 kn iz izvora 11.

AOP 377 – ukupno utrošena sredstva za nabavu knjižne građe za Knjižnicu iznose 39.458,00 kuna, a odnosi se na odnosi se na nabavu knjižne građe sredstvima od Ministarstva kulture u iznosu od 20.000,00 kn, od Krapinsko-zagorske županije u iznosu od 5.000,00 kn, od Grada Donja Stubica 10.000,00 kn, od članarine knjižnice 3.000,00 kn, i donacije knjiga izdavača u iznosu od 1.458,00 kn.

AOP 406 – 408 – ukupni prihodi redovnog poslovanja za 2021. godinu iznose 644.304,50 kuna, a ukupni rashodi iznose 629.908,74 kuna te ukupan višak prihoda iznosi 14.395,76 kuna.

***Bilješke uz izvještaj o rashodima prema funkcijskoj klasifikaciji***

Pučko otvoreno učilište Donja Stubica je ustanova koja se bavi knjižničnom i obrazovnom djelatnošću te bilježi rashode prema funkcijskoj klasifikaciji:

služba kulture 0820 - AOP-105 u iznosu od 376.059,60 kn

obrazovanje koje se ne može definirati po stupnju 0950 – AOP 121 u iznosu od 253.849,14 kn.

***Bilješke uz izvještaj o promjenama u vrijednosti i obujmu imovine i obveza***

U 2021. godini Pučko otvoreno učilište Donja Stubica primilo je otkupom Ministarstva kulture 725 knjiga ukupne vrijednosti 93.826,43 kn te je time došlo do povećanja obujma nefinancijske imovine.

***Bilješke uz izvještaj o obvezama***

AOP 038 – stanje obveza na kraju izvještajnog razdoblja iznosi 40.690,32 kn, a odnosi se na nedospjele obveze za rashode za zaposlene u iznosu od 32.277,54 kn (plaću za prosinac 2021. g), obveze za materijalne rashode u iznosu od 7.958,97 kn, obveze za usluge platnog prometa 273,81 kn te obveze za povrat predujma u iznosu od 180,00 kn.

Ostvaren je višak prihoda nad rashodima za razdoblje od 01. 01. - 31. 12. 2021. u iznosu od 14.395,76 kn, i to prema izvorima:

Opći prihodi i primici - izvor 11 // 21.063,01 kn višak

Vlastiti prihodi – izvor 31 // - 10.113,56 kn manjak

Prihodi za posebne namjene – izvor 43 // 3.446,31 kn višak (Aktivnost A1026 01 Redovna djelatnost knjižnice)

Donja Stubica, 31. 01. 2022.

Osoba za kontaktiranje: Vesna Gospočić Mokrovčak

Telefon za kontakt: 049 286 133

 Ravnateljica

 Manuela Frinčić, mag. bibl.